Bibliofili

Bibliofili (av gresk , biblíon, «(liten) bok»«biblio-», NAOB og , philía, «kjærlighet»«-fili», NAOB) er kjærlighet til bøker. En bibliofil er altså en som elsker bøker, en bokelsker, men ikke utelukkende for dens innhold. Det er totalopplevelsen, dens innhold og dessuten dens ytre form. En bibliofil er ofte også en boksamler. En «bokelsker» er en som elsker bøker på grunn av innholdet eller liker å lese generelt, og samtidig samler på bøker, gjerne sjeldne, gamle og vakkert utstyrte.«bibliofili», NAOB

 Kjennetegn 
En bibliofil er en bokelsker og/eller boksamler. I sistnevnte betydning forveksles ordet ofte med biblioman.«biblioman», NAOB Både bibliofilen og bibliomanen samler på bøker, men førstnevnte er spesielt interessert i innholdet og samler hovedsakelig for vitenskapelige formål, mens bibliomanen er mer interessert i bøkenes ytre kjennetegn, som for eksempel deres sjeldenhet.

Den klassiske bibliofile er en som elsker å lese, beundre og samle bøker, og ofte skaffer seg en stor og spesialisert samling. Bibliofile må ikke nødvendigvis eie bøkene de liker; de kan også beundre dem i biblioteker. En bibliofil er imidlertid som regel en ivrig boksamler, setter ofte formen over innholdet, og legger ofte vekt på gamle, sjeldne eller dyre bøker, førsteutgaver, bøker med spesiell eller uvanlig innbinding, signerte eksemplarer og så videre. En bibliofilutgave er en spesielt dyr utgave eller delvis utgave av en bok, for eksempel med mer eksklusiv innbinding, bedre papir, utsøkt utforming og lignende, enn den vanlige utgaven. En bibliofilutgave er ofte nummerert.

 Historie 
En «privat boksamling en mote mange romere, herunder Cicero og Atticus, henga seg til».Minters, Arthur H. (1979): Collecting Books for Fun and Profit. New York: Arco Publishing Inc. ISBN 0-668-04598-1. Begrepet bibliofil kom inn i det engelske språket i 1820.bibliophile, Merriam-Webster.com Dictionary. En bibliofil skal skilles fra den mye eldre forestillingen om en bookman (som dateres tilbake til 1583), som er en som elsker bøker, og spesielt lesing; mer generelt er en som deltar i skriving, publisering eller salg av bøker.bookman, Merriam-Webster.com Dictionary

På engelsk benyttes «bookworm» som synonym til bibliofil.«book-worm», Oxford English Dictionary, 1989 En bokorm dog er et insekt og et skadedyr som spiser bøker. «Bokorm» kan vise til larver fra ulike småkryp som spiser deler av bøker, eksempelvis eikeborebille (Xestobium rufovillosum) og stripete borebille (Anobium punctatum) seg gjennom trevirke, og vil fortsette gjennom papir. Larver fra over 150 arter kan grave ganger i bøker om eggene deres blir lagt i nærheten, og føre til store skader.

Begrepet «bokorm» brukes ofte som en metafor for å beskrive en glupsk leser, en vilkårlig leser eller en bibliofil. Tidligere hadde det en negativ klang – det vil si at det betegner en lat og henslengt som leste i stedet for å arbeide.Den eldste kjente bruken av omgrepet på engelsk er fra skuespillet Cynthia's Revels av Ben Johnson, fra 1599, der det uten tvil er et skjellsord. Gjennom årene har betydningen drevet i en mer positiv retning.«Is 'bookworm' positive or negative?», Merriam Webster.En annen betydning av ordet er «en person som vier mer oppmerksomhet til formelle regler og boklærdom enn de fortjener».«Bookworm», synonyms.

 Eksklusive miljøer 

I Norge finnes det en eksklusiv klubb for bibliofile, «Bibliofilklubben», stiftet i 1922, og hvor medlemstallet er begrenset til 33, og kun fire er kvinner.Ramm, Benedicte (16. mars 2022): «I 100 år har Bibliofilklubben møttes for å beundre hverandres bokskatter», DN.no Schiøtz: – Samlere kan ikke noe for sin legning, Kapital 30. mars 2022

I Sverige arbeidet «Svenska fornskrift-sällskapet» i Stockholm (grunnlagt 1843),Svenska fornskriftsällskapet, Svenskafornskriftsallskapet.se «Svenska litteratursällskapet» i Uppsala (1880)«Svenska Litteratursällskapet», Svelitt.se og «Föreningen för bokhandverk» i Stockholm (1900) med samme formål, men som har blitt erstattet av «Biblis» i 1997 og fungerer dessuten som vennforening til Kungliga biblioteket, foruten et tidsskrift hvert kvartal.«Biblis | Kvartalstidskrift och förening för bokvänner», Biblis.se

I Danmark finnes «Dansk Bibliofilklub», stiftet 1942, som selv innstiller nye medlemmer, og man kan således ikke søke om opptagelse.«Dansk Bibliofil-Klub – For dem der lever mellem linjerne», Bibliofilklubben.dkSørensen, Rasmus Bo (27. november 2010): «Auktion over en livslang passion», Information Blant klubbens æresmedlemmer har blant andre vært dronning Margrethe IIs ektemann, prins Henrik.

I England inkluderte disse de kjente «trykkeriklubbene», som «Cambridge Camden Society», grunnlagt 1838 som et lærd selskap for å fremme «studiet av gotisk arkitektur og kirkelige antikviteter». Tidligere (og tidvis fortsatt) kalte seg «The Ecclesiological Society»; History of the Society, Ecclesiological Society. Arkivert fra originalen 26. november 2011. «Shakespeare Society» (1840), med tilsvarende «New Shakspere Society», grunnlagt 1873 som et litterært selskap for også tekstpublikasjoner, New Shakespeare Society, Oxford Reference«British Shakespeare Association»British Shakespeare Association; «Early English Text Society» (1864)Early English Text Society, University of Oxford og andre. 

I Frankrike «Société des bibliophiles français» (1820),Les sociétés de bibliophiles, Bibliophile.com «Académie des bibliophiles» (1866–70) og «Société des bibliophiles contemporains» (1887). 

I Tyskland finnes blant annet «Gesellschaft der Bibliophilen» (1899),«Gesellschaft der Bibliophilen», Bibliophilie.de «Gutenberg-Gesellschaft» (1901)Internationale Gutenberg-Gesellschaft - Gutenberg-Gesellschaft, Gutenberg-gesellschaft.de og andre.

Se også
 Boksamling

 Referanser 

 Eksterne lenker 


Kategori:Boksamling